open-index/open-wikipedia-markdown huggingface dataset:
చాగంటి తులసి

**చాగంటి తులసి** ప్రముఖ కథా రచయిత. ఈమె చాగంటి సోమయాజులు (చాసో) కుమార్తె. తెలుగు సాహిత్యంలో చాగంటి తులసి అంటే ‘చాసో’ కూతురు మాత్రమే కాదు. చాసో ప్రసరించిన వెలుగులోంచి కథకురాలిగా, అనువాదకురాలిగా తులసి తనదయిన వేరే దారిని నిర్మించుకుంటూ వెళ్లారు. ఆమె రచనా, ఆలోచనా ఆమె విశిష్ట వ్యకిత్వానికి అద్దం పడతాయి.

## జీవిత విశేషాలు
ఈమె చాగంటి సోమయాజులు గారి కుమార్తె. తండ్రి, ఆయన స్నేహితులు గొప్ప సృజనాత్మక రచయితలు, కవులు, మేధావులు.వారి మధ్య గొప్పవారు అన్న స్పృహ లేకుండా వారి వాత్సల్యంతో అతి సహజంగా పెరిగారామె. అంతే సహజంగా అమ్మా బామ్మల సంప్రదాయ సంస్కారాల ఉత్తమ నడవడికలతో ఎదిగారు. ఆ పెంపకంలో అమే చదవడం అలవర్చింది. ఆమె నిర్ణయాలు ఆమె చేసుకునే విధంగా స్వేచ్ఛా స్వాతంత్ర్యాలు ఇచ్చింది ఆ కుటుంబం. మంచి కవయిత్రిగా తీర్చి దిద్దబడ్డారు. 

## రచయిత్రిగా
”వలయం” ”తిరోగామి” వంటి ఆలోచింపచేసిన కథలు వ్రాసిన చాగంటి తులసి 1946 లో బాలపత్రికలో మొదటికథ వ్రాశారు. యాభయ్యవదశకంనించే పురోగామి దృక్పథంతో కథలు వ్రాస్తున్నారు. పరిమాణంలో తక్కువ అయినా గుణాత్మకమైన కథలు ఆమెవి. పధ్నాలుగు కథలతో వచ్చిన ”తులసి కథలు” కథాసంపుటి, ”యాత్ర” చిన్న నవల, ”సాహితీ తులసి” అనే వ్యాససంపుటి, ”తులసి కథలు” ప్రచురణానంతరం వ్రాసిన కొన్ని కథలు, ”తగవు” అనే నాటిక ఆమె తెలుగు రచనలు కాగా, అనువాదాలు ఎక్కువ చేసారు.

హిందీ నుంచీ రాహుల్‌సాంకృత్యాయన్‌ ”ఓల్గా నుంచి గంగ వరకు”, సఫ్దర్‌ అస్మి ”హల్లాబోల్‌”, డాక్టర్‌ అంబేద్కర్‌ జీవిత చరిత్ర అనువదించారు. ఒరియానించీ ”సచ్చిరౌత్రాయ్‌ కథలు” గోపీనాథ్‌ మహంతి ”బ్రతుకుతెరువు”, ఇంగ్లీష్‌ నుంచి కేంద్రసాహిత్యఅకాడమి కోసం సరళాదాసు, కాజీ నస్రుల్‌ ఇస్లాం మోనోగ్రాఫ్‌లు, ఆరుద్ర రాసిన "రాముడికి సీత ఏమౌతుంది"ను తెలుగు నించీ హిందీకి ”సీతా రామ్‌ కి క్యా లగతీ హై”గా అనువదించారు. ప్రసిద్ధ తెలుగు కథలెన్నింటినో హిందీలోకి ఒరియాలోకి అనువదించి వివిధ పత్రికలలో ప్రచురించారు. హిందీలో ”మహాదేవీకీ కవితామే సౌందర్య భావన్‌” అనే విషయంపై డాక్టరేట్‌ తీసుకున్న తులసి, ఒడిశా ప్రభుత్వ విద్యాశాఖలో రీడర్‌గా పనిచేశారు. తరువాత దక్షిణ కొరియా సియోల్‌లోని హాంకుక్‌ యూనివర్సిటీలో గెస్ట్‌ ప్రొఫెసర్‌గా హిందీ బోధించారు. పదవీ విరమణ తరువాత ప్రస్తుతం విజయనగరంలో వుంటున్నారు..

తులసి విజయనగరం జిల్లా మాండలికంలో చెయ్యి తిరిగిన రచయిత. ఆమె వ్రాసిన ”ఆడదాయికి నోరుండాలి” ”చోద” రెండూ ఆ మాండలికంలో వ్రాసిన ఉత్తమపురుష కథలే. మధ్యతరగతి జీవుల నెంత బాగా చిత్రిస్తారో బడుగు జీవుల్నీ అంతే సహానుభూతితో చిత్రిస్తారామె. గుడిసెవాసులకి బుల్‌డోజర్లనించీ ఎంత ప్రమాదం వుందో ప్రకృతినించీ కూడా అంత ప్రమాదం వుందని చెప్పే కథ ”స్వర్గారోహణ”లో తన సత్తు బిందెకోసం ఇంట్లోకి వెళ్లి ముంపులో మునిగిపోయింది పోలి…వ్రాసినవి తక్కువ కథలే అయినా శిల్పంలోను వస్తువులోను తాత్వికతలోనూ గుణాత్మకమైనవి తులసి కథలు. తులసి కథలకు ముందుమాట వ్రాసిన రోణంకి అప్పలస్వామి గారు చాసో కథల కన్న తులసి కథలే తనకు నచ్చుతాయని కితాబిచ్చారు.

## పురస్కారాలు
* పొట్టిశ్రీరాములు తెలుగు విశ్వవిద్యాలయం సర్వోత్తమ కథారచయిత పురస్కారం, 
* ఢిల్లీ తెలుగు అకాడమీ ఉగాది సమ్మాన్‌, 
* కొండేపూడి శ్రీనివాసరావు పురస్కారం,  
* తాపీ ధర్మారావు పురస్కారం, 
* అరసం సత్కారం, 
* నాళం కృష్ణారావు స్మారక సత్కారం, 
మొదలైన పురస్కారాలను అందుకున్నారు.

## సాహితీ సేవ
ప్రసిద్ధ కథారచయిత చాగంటి సోమయాజులు గారి ”చిన్న”మ్మాయి అయిన తులసి ఆయన పేరున 1994లో చాసో సాహిత్య ట్రస్టును స్థాపించి ప్రతి సంవత్సరం ఉత్తమ సాహిత్య స్రష్టలకు చాసో స్ఫూర్తి అవార్డు ఇస్తున్నారు.

## మూలాలు

## యితర లింకులు

వర్గం:తెలుగు రచయిత్రులు
వర్గం:కొండేపూడి సాహితీ సత్కార గ్రహీతలు
చాగంటి

**చాగంటి** తెలుగువారిలో కొందరి ఇంటిపేరు.

* చాగంటి కోటేశ్వరరావు : ఆధ్యాత్మిక గురువులు.
* చాగంటి తులసి : ప్రముఖ రచయిత్రి
* చాగంటి భాస్కరరావు : కమ్యూనిస్టు నాయకులు
* చాగంటి శేషయ్య : ప్రముఖ తెలుగు కవి, చారిత్రకులు.
* చాగంటి సోమయాజులు : తెలుగు రచయితలు
వీరాజీ

**వీరాజీ** పాత్రికేయులు ,రచయిత,సంపాదకులు. ఈయన అసలు పేరు పిళ్ళా కృష్ణమూర్తి

## జీవిత విశేషాలు
వీరాజీ గా పేరుపడ్డ ఈయన అసలు పేరు పిళ్ళా కృష్ణమూర్తి. బాల్యంలో అనగా 12 వ సంవత్సరంలో రచనలు మొదలు పెట్టారు.ఎక్కువ కాలం ఆంధ్ర పత్రికలో పనిచేశారు. ఆయన శీరిషికలు ఒకవారం విపరీతం, పాలాక్షుడి డైరీ, క్విక్ ఇంటర్వ్యూ వంటివి. ఆంధ్ర సచిత్ర వార పత్రికకు చివరి సంపాదకుడు. 

## కథలు
* కరివేపాకు : ఈ కథలో వీరాజీ వ్యంగ్యం ద్వారా, విభిన్న మానవ మనస్తత్వాల్ని చిత్రించిన తీరు విలక్షణంగా ఉంటుంది.
* లక్ష : మధ్య తరగతి మనిషి మనస్తత్వం, స్వభావం, ఊహపోహలు, బహిరంతర ప్రవర్తన అన్నీ సాధారణీకరణం చెంది "చక్రపాణి" పాత్రద్వారా సమాజంలో ఒక మధ్యతరగతి మనిషి నమూనా కథకెక్కించిన కథ.
* సావిత్రి గ్రహించిన సత్యం : పల్లె గురించి, వారి గురించి సావిత్రి కున్న భావనలో మార్పు గూర్చి, ఆమె జీవిత సత్యాన్ని గ్రహించిన తీరుకు అద్దం పడుతోంది.
* కోతి-భీతి : కొండపల్లి అడవుల్లోకి పోయి కోతుల్ని పట్టుకొచ్చి బెజవాడలో ఎగుమతి వ్యాపార దళారీలకు అమ్ముకుని బతుకు సాగిస్తున ఖుద్దూస్ అనే బడుగు జీవి కథ ఇది.

హేతువు, కార్యకారణ సంబంధాలు పక్కనపెట్టి చూస్తే ఒక అద్భుతమైన మానవతా గోపురం కనిపిస్తుంది కథలో. ఉత్తమమైన విలువలకి పట్టం కట్టిన కథగా అర్ధమౌతుంది. జంతుహింస గురించి ఆలోచనల్ని రేపుతోంది. 1960లో నాలుగున్నర పేజీల్లో రాయబడిన కోతి-భీతి కథకుల శిక్షణ శిబిరానికొక పెద్ద బాలశిక్షగా స్వీకరించదగిన ఉత్తమ కథానిక!

## మూలాలు

## యితర లింకులు

వర్గం:తెలుగు రచయితలు
వర్గం:పాత్రికేయులు
వర్గం:సంపాదకులు
కలువకొలను సదానంద

**కలువకొలను సదానంద** ప్రముఖ బాల సాహిత్య రచయిత. బాలసాహిత్యంలో కేంద్ర సాహిత్య అకాడమీ వారి మొట్టమొదటి బాలసాహిత్య పురస్కార్‌ పురస్కారం అందుకున్న వ్యక్తి.

## జీవిత విశేషాలు
**సదానంద** చిత్తూరు జిల్లా పాకాల లో శ్రీమతి నాగమ్మ, కృష్ణయ్య దంపతులకు తేది. ఫిబ్రవరి 22 1939 న జన్మించారు. ఎస్‌.ఎస్‌. ఎల్‌.సి చేసి టి.ఎస్‌.ఎల్‌.సి చదివారు. వృత్తిరీత్యా 36 సంవత్సరాలు ఉపాధ్యాయుడిగా పనిచేసి 1997లో పదవీ విరమణ పొంది పాకాల లోనే స్థిర పడ్డారు.

## రచయితగా
సదానంద మొదటి రచన తన 18 ఏటనే ప్రచురితమైంది. చందమామ, బాలమిత్ర, బాలజ్యోతి, బాలరంజని, బొమ్మరిల్లు, బాలభారతి, బుజ్జాయిలాంటి బాలల మాస పత్రికలలో, ఆంధ్రప్రభ, ఆంధ్రపత్రిక, ఆంధ్రభూమి వంటి వార, మాస పత్రికలలోని పిల్లల శీర్షికలలో వీరి రచనలు ప్రచురితమయ్యాయి. ప్రస్తుతం ఈనాడు దినపత్రిక ‘హాయ్‌బుజ్జి’ పేజీలో వీరికథలు ఎక్కువగా మనం గమనించవచ్చు.

సదానంద బాలలకోసం ఇప్పటి వరకు 200కు పైగా కథలు, 2 నవలలు, 100 కి పైగా గేయాలు, కొన్ని గేయకథలు రాశారు. 8 కథా సంపుటాలు, 2 నవలలు ప్రచురించారు. తన 25 సంలో రాసిన పిల్లలనవల బాల రంజనిలో సీరియల్‌గా వచ్చింది. 1964లో మొదటి కథా సంపుటి ‘సాంబయ్య గుర్రం’ ప్రచురితమైంది. అదే సంవత్సరం ‘చల్లనితల్లి’, 1966లో నీతికథామంజరి, 1967లో విందుభోజనం, 1983లో శివానందలహరి ఇలా... మొత్తం 8 కథా సంపుటాలు ప్రచురించారు. 1965లో బాలల కోసం ‘బంగారు నడిచినబాట’ నవల ప్రచురించారు. ఈ నవలకు 1966లో ఉత్తమ బాల సాహిత్య గ్రంధంగా కేంద్ర ప్రభుత్వ విద్యాశాఖ వారి పురస్కారం లభించింది. వీరి "నవ్వే పెదవులు - ఏడ్చేకళ్ళు" కథా సంపుటానికి 1976లో ఆంధ్రప్రదేశ్ సాహిత్య అకాడమీ పురస్కారం లభించింది.  తెలుగు కథాసాహిత్యంలో వంద ఆణిమ్యుత్యాలు పేరుతో వెలువడిన కథా సంకలనంలో వీరి కథ "తాత దిగిపోయిన బండి"కి స్థానం లభించింది. త్వరలో వీరి "పరాగభూమి కథలు" గ్రంథం వెలువడనుంది.

పెన్నేటి ప్రచురణలు, కడప వారు సదానంద పిల్లల నవల ‘అడవితల్లి’ 2007లో ప్రచురించారు. మహాభారతంలోని కొన్ని పద్యాల ఆధారంగా అల్లిన నవల. మొదట ఈ నవల ‘బాలరంజని’ పిల్లల మాసపత్రికలో ప్రచురితమై బాలలను అలరించింది.
## పురస్కారాలు

* ఆంధ్రప్రదేశ్ ప్రభుత్వం నుండి కళారత్న (హంస) పురస్కారం (2016, ఏప్రిల్ 8)

* ప్రతిభా పురస్కారం - తెలుగు విశ్వవిద్యాలయం, 2013

## మరణం
ఈయన ఆగస్టు 25, 2020న పాకాలలోని తన స్వగృహంలో స్వర్గస్థులైనారు.

## మూలాలు


## ఇతర మూలాలు


వర్గం:తెలుగు రచయితలు
వర్గం:1939 జననాలు
వర్గం:బాల సాహితీకారులు
వర్గం:కేంద్ర సాహిత్య అకాడమీ బాల సాహిత్య పురస్కార గ్రహీతలు
వర్గం:చిత్తూరు జిల్లా రచయితలు
అర్చన

**అర్చన** భారతీయులలో కొందరు మహిళల పేరు.
* అర్చన, హిందూ సంప్రదాయం.
* అర్చన (నటి), తెలుగు సినిమా నటి.
* అర్చన గుప్తా, తెలుగు సినిమా నటి.
* అర్చన పూరణ్ సింగ్, భారతీయ దూరదర్శిని వ్యాఖ్యాత, సినీ నటి.
* అర్చనా భట్టాచార్య, భారతీయ శాస్త్రవేత్త.
నాయని కృష్ణకుమారి

**నాయని కృష్ణకుమారి** (మార్చి 14, 1930 - జనవరి 30, 2016) తెలుగు రచయిత్రి. ఆమె కవి నాయని సుబ్బారావు కుమార్తె.

## బాల్య విశేషాలు
**నాయని కృష్ణకుమారి** గుంటూరు జిల్లాలో 1930, మార్చి 14 న జన్మించారు. ఈమె తల్లిదండ్రులు హనుమాయమ్మ, నాయని సుబ్బారావు. ఈమెకు ఒక తమ్ముడు, ముగ్గురు చెల్లెళ్లు ఉన్నారు.ఆమె అక్షరాలా బాల్యం నుంచి కవిత్త్వ తత్త్వం ఆకళించుకున్న కవయిత్రి. సుబ్బారావుగారు ప్రముఖసాహితీవేత్తలతో జరుపుతున్న చర్చలు వింటూ చిన్నతనంలోనే నలుగురిలో నిర్భయంగా మెలగడం, మాట్లాడడం నేర్చారు ఆమె.

## విద్యాభ్యాసం
ఆమె పాఠశాల చదువు నరసరావుపేట, శ్రీకాకుళం లలో పూర్తిచేశారు. గుంటూరులో కాలేజీచదువు పూర్తి అయిన తరువాత 1948లో ఆమె తెలుగు ఎం.ఎ. చెయ్యడానికి విశాఖపట్నం వెళ్లారు. అక్కడ ఉన్న మూడేళ్లూ ఆమె సాహిత్యాభిలాషని తీర్చి దిద్దడానికి ఎంతగానో తోడ్పడినాయి. అంతకుముందే, ఆమె బి.యే. చదువుతున్న రోజులలో ఆంధ్రులచరిత్ర క్లాసులో రాసుకున్న నోట్సు ఆధారంగా “ఆంధ్రులకథ” అన్న పుస్తకం రాసి ప్రచురించారు. అప్పటికి ఆమె వయసు 18 ఏళ్లు. ఆపుస్తకం ఆనాడు స్కూళ్లలో పాఠ్యపుస్తకంగా తీసుకుంది ఆంధ్రప్రభుత్వం. విశాఖపట్నంలో ఉన్నప్పుడు ఆమెకి అనేకమంది రచయితలతో పరిచయం అయింది. కృష్ణకుమారిగారు విశేషంగా సాహిత్యసభలలో, నాటకాలలో పాల్గొంటూ, తన సాహిత్య కృషికి బలమైన పునాదులు వేసుకున్నారు. ఆమె తెలుగు యం.ఏ. అయినతరువాత, మద్రాసులో ఒక ఏడాది లెక్చరరుగా పనిచేసి, తరువాత హైదరాబాదు వచ్చి స్థిరపడ్డారు. ఉస్మానియా యూనివర్సిటీలో లెక్చరరుగా మొదలు పెట్టి, రీడరయి, ప్రొఫెసరయి, ఆ తరువాత, పొట్టిశ్రీరాములు తెలుగు యూనివర్సిటి వైస్ ఛాన్సలర్‍గా 1999 లో పదవీ విరమణ చేశారు.

ఉస్మానియా యూనివర్సిటీలో తిక్కన కవితావైభవంమీద పి.హెచ్.డి మొదలు పెట్టేరు కానీ పూర్తి చేయ్యలేదు. ఆతరువాత, ఆమె భర్త మధునసూదనరావు, మిత్రులు అంతటి నరసింహం ప్రోత్సహించగా, తెలుగు జానపదసాహిత్యంలో పరిశోధన చేసి, పి.హెచ్.డి. పట్టా అందుకున్నారు. ఆమె సిద్ధాంతగ్రంథం, “జానపదగేయగాథలు” అన్న శీర్షికతో 1977లో ప్రచురించారు. ఆ తరువాత ఆమె తన దృష్టి అంతా జానపదసాహిత్యంమీదే కేంద్రీకరించింది.

## సాహిత్య కృషి
* అగ్నిపుత్రి (1978) 
* ఆయాతా (కథల సంకలనం)
* ఏం చెప్పను నేస్తం (కవితాసంకలనం. 1988)
* పరిశీలన (వ్యాససంకలనం. 1977)
* పరిశోధన (వ్యాససంకలనం. ఆంధ్ర సారస్వత పరిషత్ ప్రచురణ. 1979)
* తెలుగు జానపద వాఙ్మయము. సంఘము, సంస్కృతి, సాహిత్యం. పరిశోధన గ్రంథం. (పొట్టి శ్రీరాములు విశ్వవిద్యాలయము. 2000)
* జానపద సరస్వతి. (జానపద సాహిత్య పరిషత్. 1996)
* కాశ్మీర దీపకళిక (యాత్రాచరిత్ర)

## సమష్టి కృషి
* బిరుదురాజు రామరాజు, నాయని కృష్ణకుమారి. (సం.) జానపద వాఙ్మయచరిత్ర. 
## కృష్ణకుమారి సాహిత్యవిమర్శలు
* అంతటి నరసింహం. వినయశీలి విజ్ఞానశీలి కృష్ణకుమారి. (నాయని కృష్ణకుమారి సన్మానసంచిక, 1990. పు. 12-24)
* చేకూరి రామారావు. (సం.) విదుషి: నాయని కృష్ణకుమారి సన్మాన సంచిక. (హైదరాబాదు, 1990)

## సత్కారాలు
* గృహలక్ష్మి స్వర్ణకంకణం
* పొట్టి శ్రీరాములు తెలుగు యూనివర్సిటీ ఉత్తమ రచయిత్రి బహుమతి
* ఆంధ్ర ప్రదేశ్ సాహిత్య ఎకాడమీ బహుమతి

## మరణం
2016, జనవరి 30 న మరణించారు.

## బయటి వనరులు
* Rama Rao, Chekuri. (Ed.). Vidushi: Nayani Krishna Kumari sanmana sanchika. Hyderabad. 1990.
*  http://thulika.net/?p=499 
* ఆంధ్రప్రదేశ్ జానపద సాహిత్యము, సంస్కృతి
* జానపద గేయ గాథలు తెలుగుపరిశోధన లో

## మూలాలు

## యితర లింకులు

వర్గం:తెలుగు రచయిత్రులు
వర్గం:1930 జననాలు
వర్గం:గృహలక్ష్మి స్వర్ణకంకణము గ్రహీతలు
వర్గం:2016 మరణాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:గుంటూరు జిల్లా రచయిత్రులు
రాములు

**రాములు** భారతీయులలో కొందరు పురుషుల పేరు.

* మిద్దె రాములు - ప్రఖ్యాత ఒగ్గు కథ కళాకారుడు. 
* బి.ఎస్.రాములు - ఒక నడుస్తున్న గ్రంథాలయం. సామాజిక తత్వ వేత్త, నవలా రచయిత, కథారచయిత.
* పొట్టి శ్రీరాములు
అందాలు అలంకారాలు

**అందాలు అలంకారాలు** మాలతీ చందూర్ రచించిన స్తీల అలంకారం గురించిన పుస్తకం. ఇది ఆంధ్రప్రభ సచిత్ర వారపత్రికలో ప్రమదావనం వ్యాసాల ప్రచురణలలో ఒకటి. ఇందులోని విషయాలు స్త్రీలకు ఉపకరించేవి. స్త్రీలు పాటించడం మంచిది. దీనిని క్వాలిటీ పబ్లిషర్స్, విజయవాడ వారు 1986లో తృతీయ ముద్రణ కావించారు.

## ఇందులోని విషయాలు
# సౌందర్య రహస్యం
# కళకళలాడే ముఖ సౌందర్యం
# కంటికి అందం కాటుక
# ముత్యాలవంటి పలువరస
# అందాలు చిందే చేతులు
# కట్టు, బొట్టు
# చీరల సరదా
# బట్టల సబ్బు తయారీ
# బట్టలు ఉతికే పద్ధతి
# ఇస్త్రీచేసే నేర్పు
# కురుల సౌందర్యం
# కేశపోషణ
# తల నూనెలు
# ఉన్న అందం
# శీతాకాలంలో
# వేసవిలో
# తల్లి కాబోయే ముందు 

## మూలాలు
* అందాలు అలంకారాలు, మాలతీ చందూర్, క్వాలిటీ పబ్లిషర్స్, విజయవాడ, తృతీయ ముద్రణ, 1986.

వర్గం:తెలుగు పుస్తకాలు
వర్గం:1986 పుస్తకాలు
రత్నాకరం

* సంగీత రత్నాకరము - హిందుస్తానీ, కర్ణాటక సంగీతానికి ఇది ప్రామాణిక గ్రంథం. 
* శ్రీ ఆంధ్ర క్షత్రియ వంశ రత్నాకరము - క్షత్రియుల చరిత్రకు సంబంధించిన పుస్తకం .
* రత్నాకరం గోపాలరాజు - తెలుగు కవి, సౌగంధికా ప్రసవాసహరణము అను ద్విపద కావ్య రచయిత.
భట్టాచార్య

బెంగాలీ కుల వ్యవస్థ  అత్యధిక స్థాయికి చెందిన  బ్రాహ్మణులుగా ఈ భట్టాచార్య ఉన్నారు. 

## చరిత్ర
భట్టాచార్య  అనేది ప్రాచీన బెంగాలీలో బ్రాహ్మణులకి గొప్ప పేరుగాంచిన కులము. మధ్యయుగ కాలంలో భారత దేశ రాజులు నిర్వహించే పవిత్రమైన యాగాలు వంటివి చేసేవారు.
అయితే ఆధునిక కాలంలో, భట్టాచార్యులు సమాజంలో ప్రతి త్రైమాసికంలో దాదాపుగా కనిపిస్తారు. సాధారణంగా భట్టాచార్య ఒక ఇంటిపేరుగా వాడుతున్నారు. ఈ పదాన్ని సంస్కృత అర్థం  వేద పూజారి, గురువుగా అర్థము ఉన్నాయి.
## ప్రముఖ వ్యక్తులు

*ఎ. భట్టాచార్య , భారతీయ గణాంక శాస్త్రవేత్త 1930 లలో, 40 ల ప్రారంభంలో ఇండియన్ స్టాటిస్టికల్ ఇన్స్టిట్యూట్లో పనిచేశారు.

*అభి భట్టాచార్య (1921-1993), భారతీయ నటుడు హిందీ, బెంగాలీ సినిమా
అభిజిత్ భట్టాచార్య (జననం 1958), భారతీయ ప్రముఖురాలు, బాలీవుడ్ నేపధ్య గాయకుడు, స్వరకర్త

*అభినవ్ భట్టాచార్య , భారత స్వాతంత్రానికి విప్లవాత్మక ఉద్యమంలో నాయకుడు.

*ఆదిత్య భట్టాచార్య (జననం 1965), భారతీయ చిత్ర దర్శకుడు, చిత్ర రచయిత రాఖ్

*అమితాబ్ భట్టాచార్య , బాలీవుడ్ లో పనిచేసే భారతీయ గేయ రచయిత, నేపథ్య గాయకుడు

*అనుపమ్ భట్టాచార్య , ఇండియన్ నటుడు
పశ్చిమ బెంగాల్ శాసనసభ సభ్యుడు, పశ్చిమ బెంగాల్ యూత్ కాంగ్రెస్ అధ్యక్షుడు.

*బిభ్ భట్టాచార్య (1944-2011), బెంగాలీ భారతీయ నటుడు.

*బిదాయక్ భట్టాచార్య (1907-1986), ఇండియన్ నాటక రచయిత, లిటెరచర్, విలేఖరి.

*బిజోన్ భట్టాచార్య (1917-1978), బెంగాల్ నుండి భారత థియేటర్, చలనచిత్ర వ్యక్తిత్వం.

*బికాష్ భట్టాచార్య , భారతీయ రాజకీయవేత్త.

*బీరేంద్ర కుమార్ భట్టాచార్య (1924-1997), ఆధునిక అస్సామీ సాహిత్యం యొక్క భారతీయ రచయిత.
## మూలాలు

వర్గం:బెంగాల్ చరిత్ర
వర్గం:కులాలు
మంజు

**మంజు** భారతీయులలో కొందరు మహిళల పేరు.

* మంజు భార్గవి - తెలుగు సినిమా నటి, కూచిపూడి నాట్య కళాకారిణి. 
* మంజు బన్సాల్ - భారత దేశానికి చెందిన మహిళా శాస్త్రవేత్త.
మేయర్ (అయోమయ నివృత్తి)

*మేయర్ - మహా నగరపాలక సంస్థ, నగరపాలక సంస్థలకు అధ్యక్షుడుగా ఎన్నుకొనబడిన వ్యక్తి.
*జాన్ మేయర్ - ఒక అమెరికన్ వాద్యకారుడు.
* స్టెఫెనీ మేయర్ - ఒక అమెరికన్ ‍రచయిత్రి.
* మిక్కీ జె. మేయర్ - ప్రముఖ సినీ సంగీత దర్శకుడు.
తోలేటి వెంకటరెడ్డి

**తోలేటి వెంకటరెడ్డి**  తెలుగు సినిమా రచయిత.అనేక సినిమా లకు పాటలు, సంభాషణలు వ్రాశాడు."తోలేటి రాసిన పాటల్లో చాలా ప్రసిద్ధమైన గీతం ‘స్వాతంత్య్రమె నా జన్మహక్కు’. ఘంటసాల విజయనగరంలో వున్న రోజుల్లో పరిచయమైన తోలేటి క్రమంగా సన్నిహితుడై స్నేహితుడయ్యాడు. శ్రీకాళహస్తీశ్వర మహాత్మ్యం, జీవితం, సంఘం, వదిన లాంటి కొన్ని సినిమాలక్కూడా పాటలు రాశాడు. తోలేటి వెంకటరెడ్డిగా పేరు మార్చినా, అసలు పేరు తోలేటి వెంకటశాస్త్రి". 
## జీవిత విశేషాలు
ఇతడు విజయనగరంలో జన్మించాడు. ఇంటర్మీడియట్ వరకు చదువుకున్నాడు. తర్వాత మద్రాసుకు వచ్చి కొలంబియా, హెచ్.ఎం.వి. రికార్డింగు కంపెనీలకు పాటలు వ్రాశాడు. ఇతడు సుమారు 12 సినిమాలకు పనిచేశాడు. తన 41యేట ఇతడు 1955, జూన్ 6వ తేదీన మద్రాసులో మరణించాడు. మరణించేనాటికి ఇతనికి తల్లి, భార్య, ఆరుగురు పిల్లలు ఉన్నారు. 

## సినిమాలు
* జీవితం (1950)
* మొదటి రాత్రి (1950)
* ఆడ జన్మ (1951)
* నవ్వితే నవరత్నాలు (1951)
* అత్తింటి కాపురం (1952) (సంభాషణలు, పాటలు)
* కాంచన (1952) (సంభాషణలు, పాటలు)
* సవతి పోరు (1952)
* కాళహస్తి మహాత్యం (1954) 
* సంఘం (1954) (సంభాషణలు, పాటలు)
* వదిన (1955)
* ఆలీబాబా 40 దొంగలు (1956)
* సదారమ (1956)

## ప్రైవేటు గీతాలు
* స్వాతంత్య్రమె నా జన్మహక్కని చాటండి
* అమ్మా సరోజినీదేవీ (1949)
* కనవోయి వసంతము రేయి 
* వలపు పూలబాల
* ఆనందమే లేదా

## మూలాలు

## బయటి లింకులు
* 

వర్గం:విజయనగరం జిల్లా సినిమా రచయితలు
వర్గం:తెలుగు సినిమా పాటల రచయితలు
వర్గం:తెలుగు కళాకారులు
వర్గం:1955 మరణాలు
సిద్దలింగయ్య

**సిద్ధలింగయ్య** (1954 -), ఒక ప్రముఖ కన్నడ కవి, మేధావి, దళిత సంఘర్ష్ సమితి వ్యవస్థాపకులలో ఒకరు.  1970, 1980 లో కర్ణాటక లో దళిత ఉద్యమంలో ఆ ప్రముఖ వ్యక్తిగా పాత్ర పోషించారు.. అతను తన విద్యార్థి దశనుండి ప్రభుత్వ ఆర్ట్స్ అండ్ సైన్స్ కాలేజ్. లో విద్యార్థులు 'యూనియన్ లో అధ్యక్ష పీఠాన్ని అధిష్టించిన మొదటి దళిత విద్యార్థి. అతను  ఒక విద్యార్థి కార్యకర్త, తన రోజుల నుండి, సిద్దలింగయ్య 70 వ దశకం మధ్య యొక్క బూస  ఆందోళన పాల్గొన్నారు. తనపాటలు, తన నాటకాలు వామ పక్ష, దళిత పోరాటాలలో ఉపయోగ పడ్డాయి. . అతను సమాన హక్కులు కోసం దళిత పోరాటంలో ముందంజలో ఉన్నాడు.. అతను దళిత సంగ్రహ సమితిలో ఒక వ్యవస్థాపక సభ్యుడు, ప్రధాన వామపక్ష నాయకుడు. అతడి మొట్టమొదటి పద్యాల  Holemaadigara Haadu (Holeya, Madiga, 1975 సాంగ్స్).అతని పద్యాలు, కవితలు, కవిత్వం, రెండు భాగాలుగా జీవితచరిత్ర (ఊరు కేరీ) యొక్క అనేక ఇతర సేకరణలను ప్రచురించారు,  అతడు బెంగుళూర్ విశ్వవిద్యాలయం లో కన్నడ శాఖ అధిపతి, శాసన మండలి సభ్యుడు కూడా. అతను ఇప్పుడు ఛైర్మన్, కన్నడ బుక్ అథారిటీకి ఛైర్మన్ .
వర్గం:1954 జననాలు
వర్గం:కన్నడ కవులు
వర్గం:కన్నడ రచయితలు
వర్గం:జీవిస్తున్న ప్రజలు
శబ్ద చిత్రాలు (నాటికలు)

**శబ్ద చిత్రాలు (నాటికలు)** గిడుగు రాజేశ్వరరావు రచించిన రేడియో నాటికల సమాహారం.

## నాటికలు
# ఐదువేలు
# సుందరీ సుధాకరం
# దొంగలుపడ్డ రాత్రి
# చంద్రగ్రహణం
# మెనీ హాపీ రిటన్స్
# మనం కూడా మారాలి
# మావారు మంచివారు
# కావ్యగానం
# మంత్రదండం

## మూలాలు
* శబ్ద చిత్రాలు (నాటికలు), గిడుగు రాజేశ్వరరావు, స్నేహలతా ప్రచురణలు, హైదరాబాదు, 2003.

వర్గం:2003 పుస్తకాలు
వర్గం:తెలుగు పుస్తకాలు
వర్గం:పుస్తక పరిచయాలు
శ్రీనివాసపురం (గోపవరం)

**శ్రీనివాసపురం**, వైఎస్‌ఆర్ జిల్లా, గోపవరం మండలానికి చెందిన రెవెన్యూయేతర  గ్రామం.

## మూలాలు
నస్తాలీఖ్ లిపి

**నస్తాలిక్** (نَسْتَعْلِیق)   అరబిక్ లిపిలోని ప్రధాన కాలిగ్రాఫిక్ శైలులలో ఒకటి, దీనిని పర్షియన్ మరియు అనేక ఇండో-ఇరానియన్ భాషలను వ్రాయడానికి ఉపయోగిస్తారు. ఇది 14వ శతాబ్దంలో ఇరాన్‌లో ఉద్భవించింది. ఇది ఇరాన్, దక్షిణాసియా మరియు టర్కీలో విస్తృతంగా ఉపయోగించబడింది. ఒట్టోమన్ టర్కిష్ కూడా నస్తాలిక్‌ను ఉపయోగిస్తుంది.  దీనిని కొన్నిసార్లు అరబిక్ రాయడానికి ఉపయోగిస్తారు. ఇది శీర్షికలు మరియు ఇతర రచనా శైలులను వ్రాయడానికి కూడా విస్తృతంగా ఉపయోగించబడుతుంది.

నస్తాలిక్ 13వ శతాబ్దంలో నాస్క్ నుండి ఇరాన్‌లో అభివృద్ధి చెందింది,  ఇరాన్, భారతదేశం, పాకిస్తాన్, ఆఫ్ఘనిస్తాన్ మరియు ఇతర దేశాలలో వ్రాతపూర్వక కవిత్వం, కళారూపంగా విస్తృతంగా ఉపయోగించబడుతోంది.

నస్తాలిక్ యొక్క ఒక రూపాన్ని ఉర్దూ మరియు పర్షియన్ రాయడానికి ఉపయోగిస్తారు. ఉర్దూ ఎక్కువగా నస్తాలిక్ లిపిలో వ్రాయబడుతుంది, ఇది పర్సో-అరబిక్ లిపి యొక్క ఒక రూపం. ఉర్దూ కుడి నుండి ఎడమకు వ్రాయబడుతుంది.

## ఇవీ చూడండి
* ఇస్లామీయ లిపీ కళాకృతులు

## మూలాలు

వర్గం:లిపులు
జగద్గురు ఆది శంకర (2013 సినిమా)

**జగద్గురు ఆది శంకర** 2013 లో విడుదలైన తెలుగు సినిమా. ఆది శంకరాచార్యుడు జీవితాన్ని ఆధారంగా నిర్మించిన ఈ భక్తి సినిమాకు జె. కె. భారవి దర్శకత్వం వహించారు.

ఉత్తమ కాస్ట్యూమ్ డిజైనర్, తిరుమల, నంది పురస్కారం.

ఉత్తమ మేకప్ ఆర్టిస్ట్ , శివకుమార్, నంది పురస్కారం

## పాత్రలు-పాత్రధారులు
* కౌశిక్ బాబు - ఆది శంకరాచార్యుడు
* అక్కినేని నాగార్జున - ఛండాలుడు
* మోహన్ బాబు - రుద్రాక్ష ఋషి
* సాయి కుమార్ - మండన మిశ్రుడు
* శ్రీహరి - గోవింద భగవత్పాదులు
* సుమన్ - కపాల మార్తాండ రాజు
* మీనా - గంగాదేవి
* మైనంపాటి శ్రీరామచంద్ర - రాజు
* తనికెళ్ళ భరణి - అగ్ని దేవుడు
* కమలినీ ముఖర్జీ - ఉభయ భారతి
* కామ్నా జఠ్మలానీ - రాణి
* రోహిణి - శంకరుని తల్లి
* రోజా
* నాగేంద్రబాబు
* పోసాని కృష్ణమురళి
* కైకాల సత్యనారాయణ
* ఎల్. బి. శ్రీరాం 

## సాంకేతిక వర్గం

* దర్శకుడు: జె.కె.భారవి 
* రచన: జె.కె.భారవి 
* సంగీతం: నాగ శ్రీవత్స 
* పాటలు: వేదవ్యాస్, జె.కె.భారవి, ఆది శంకరాచార్యుడు 
* నేపథ్య గాయకులు: శంకర్ మహదేవన్, ఉన్నికృష్ణన్, కార్తీక్, మధు బాలకృష్ణన్, శ్రీరామచంద్ర, శ్రీపతి పండితారాధ్యుల బాలసుబ్రహ్మణ్యం, మణి నాగరాజు, శరత్ సంతోషి, రంజిత్, టిప్పు, హరిహరన్ 
* ఛాయ గ్రహణం: పి.కె.హెచ్.దాస్, ఎస్.గోపాల్ రెడ్డి 
* ఎడిటింగ్: గౌతంరాజు 
* నిర్మాత: నారా జయ శ్రీదేవి 
* నిర్మాణ సంస్థ:గ్లోబల్ సాయి ఫైనాన్సియర్స్ 
* విడుదల:15:08:2013.

## పాటలు
* ఓంకారం
: గానం: శంకర్ మహదేవన్; రచన: శ్రీ వేదవ్యాస్
* అఖిల చరాచర
: గానం: ఉన్నికృష్ణన్; రచన: శ్రీ వేదవ్యాస్
* ఓం నమశ్శివాయ
: గానం: కార్తిక్; రచన: శ్రీ వేదవ్యాస్
* భజ గోవిందం
: గానం: మధు బాలకృష్ణన్; రచన: ఆది శంకరాచార్యుడు 
* భ్రమ అని తెలుసు
: గానం: శ్రీరామచంద్ర; రచన: జె. కె. భారవి 
* శ్రీకృష్ణః
: గానం: ఎస్.పి.బాలసుబ్రహ్మణ్యం, మణి నాగరాజ్ ; రచన: శ్రీ వేదవ్యాస్ 
* ఎవడు నీవు
: గానం: ఎస్.పి.బాలసుబ్రహ్మణ్యం; రచన: జె.కె.భారవి 
* లక్ష్మి పద్మాలయ
: గానం: శరత్ సంతోషి; రచన: ఆది శంకరాచార్యుడు 
* సౌందర్య లహరి
: గానం: రంజిత్; రచన: ఆది శంకరాచార్యుడు 
* లక్ష్మీ నృసింహా
: గానం: టిప్పు; రచన: ఆది శంకరాచార్యుడు 
* వేద తాండవం
: గానం: వేదాలు
* నిత్యానందకరీ
: గానం: ఎస్.పి. బాలసుబ్రహ్మణ్యం; రచన: ఆది శంకరాచార్యుడు 
* శంకర విజయం
: రచన: శ్రీ వేదవ్యాస్ 
* శివోహం
: గానం: హరిహరన్; రచన: ఆది శంకరాచార్యుడు 
* జగద్గురు ఆది శంకరాచ్యుని గురించి చిరంజీవి వ్యాఖ్యానం

## మూలాలు

వర్గం:తెలుగు జీవితచరిత్ర సంబంధమైన సినిమాలు
వర్గం:2013 తెలుగు సినిమాలు
వర్గం:సత్యనారాయణ నటించిన సినిమాలు
సర్పగంధ

**సర్పగంధ** లేదా **పాతాళ గరిడి** ఒక విధమైన ఔషధ మొక్క. దీని వృక్షశాస్త్రం పేరు రవుల్ఫియా సర్పెంటినా.

సర్పగంథ ఒక చిన్న మొక్క. దీని వేర్లు ఔషధ గుణాన్ని కలిగి ఉంటాయి. 3,4 సంవత్సరాల వయసున్న మొక్క వేర్లలో ఔషధ విలువలు ఎక్కువగా ఉంటాయి. సర్పగంధ ప్రాథమికంగా భారతదేశానికి చెందిన ఔషధమొక్క పుల్‌ఫియా అనే జర్మన్ శాస్త్రవేత్త పేరు మీదుగా దీనికి శాస్త్రీయనామం వచ్చింది. భారతీయ వైద్యంలో దీని ప్రాశత్యం ఎంతో ఉంది. పాముని పోలిన వేర్లు ఉండటం వలన దీనికి ఆ పేరు వచ్చింది. అంతే కాకుండా పాముకాటుకి విరుగుడుగా వాడటం వలనకూడా దీనిని ఆ పేరుతో పిలుస్తుంటారు. కలకత్తాకి చెందిన గణవతి సేన్, చంద్రబోస్ అనే ఇద్దరు డాక్టర్లు ఈ మొక్కలో ఉన్న ఔషధ గుణాన్ని ఆధునిక వైద్యానికి పరిచయం చేశారు. దీని వేరులో ఉండే "సర్పెంటైన్" అనే ఆల్కలాయిడ్ ని అధిక రక్తపోటులో అల్లోపతి వైద్యులు వాడేవారు.
## ప్రాంతీయ నామాలు
* కన్నడ : సూత్రనాభి
* తమిళం : సర్పగంటి
* మలయాళం : అమల్‌పొరి
* హిందీ : కంద్రభాగ
## లక్షణాలు
* సర్పగంధ నిటారుగా పేరిగే బహువార్షిక పొద. ఇది సుమారు 75 సెం.మీ. నుండి ఒక మీటరు వరకు పెరుగుతుంది.
* దుంపల వంతి వేర్లు నేలలో శాఖోపశాఖలుగా 0.5 నుండి 2.5 మీటర్ల వ్యాసార్ధం వరకు విస్తరించి వుంటాయి. ఇవి నేలలోపల 40-60 సెం.మీ. లోతు వరకు చొచ్చుకొనిపోతాయి. వేర్లలో క్షారగుణం అధికంగా వుంటుంది.
## ఉపయోగాలు
* గర్భిణీ స్త్రీలు ప్రసవ సమయంలో ప్రసవం సులభంగా జరగడానికి దీనిని వాదాతారు.
* మానసిక అసమతుల్యాన్ని ఇది చక్కగా తగ్గిస్తుంది. దీనినే హిందీలో "పాగల్ కీ దవా" అని పిలుస్తారు. సర్పగంథ వేర్ల పౌడర్ 1 గ్రాము గ్లాస్ మేకపాలలో పంచదారతొ కలిపి తీసుకుంటే మానసిక స్థితి మామూలుగా వస్తుంది. మరీ పిచ్చిపట్టినట్లు ప్రవర్తించే వాళ్ళకు, హిస్టీరియాతో బాధపడే వాళ్ళకు ఇది అద్భుతంగా పనిచేస్తుంది.
* నిద్రపట్టని వారికి సర్పగంధ బాగా ఉపయోగపడుతుంది. దీనిలో ఉండే నిద్రపట్టించే గుణం వుండటం దీనికి కారణం . బీహారలో పిల్లలు ఏడవకుండా ఉండడానికి దీనిని వాడి నిద్రపుచ్చుతారు.
* సర్పగంధ వేరు విరేచనకారిగా, ఉష్ణజననిగా, మూత్రబంధ నివారిణిగా పనిచేస్తుంది. వీటికి మత్తు కలిగించే గుణం ఉన్నాట్లు పరిశోధనల్లో తేలింది. 
* రక్తపోటు నివారణకు ఇది దివ్యౌషధం. 
* జ్వరం, గాయాలు, శూలనొప్పి, నిద్రలేమి, మూర్ఛ, తలతిరగడం, అజీర్తి వంటి వాధలనుంచి ఉపశమనం కలిగిస్తుంది. 
* దీని వేరును నూరి డికాక్షన్ చేసుకొని తాగితే గర్భాశయ వ్యాధలను నివారిస్తుంది. 
* దీని ఆకుల రసాన్ని సేవించడం వల్ల కళ్ల మసక దూరమౌతుంది.
*

## మూలాలు

వర్గం:ఔషధ మొక్కలు
వర్గం:అపోసైనేసి కుటుంబ మొక్కలు
అమెరికా ఆదిమ వాసులు

అమెరికా ఖండాన్ని కొలంబస్ కనుగొనడానికి పూర్వమే అక్కడ అనేక తెగల ఆదిమ వాసులు నివసించే వారు. భారత దేశాన్ని చేరడం కోసం యూరోపు నుండి కొత్తగా పశ్చిమ ప్రయాణం మొదలుపెట్టిన కొలంబస్ ఈ భూమినే ఇండియా అనుకొని, ఈ తెగలవారిని 'ఇండియన్స్' అని పిలిచాడు. అందువల్ల వీరిని **ఎర్ర భారతీయులు** (రెడ్ ఇండియన్స్) అని కూడా వ్యవహరించేవారు.

వీరిలో అనేకులు ఐరోపా దేశస్థుల సాంగత్యం వలన, వారి నుంచి సోకిన కొత్త వ్యాధుల వలన చనిపోయారు. కొన్ని తెగలు యుద్ధంలో దాదాపు పూర్తిగా నశించాయి. మరి కొందరు యుద్ధాలలో ఓడి బానిసలుగా ఐరోపా వారి దగ్గర లొంగిపోయారు. కుదిరినప్పుడు యుద్ధాలు, లేనప్పుడు ఒప్పందాల మూలంగా ఐరోపా దేశస్థులు (ముఖ్యంగా **ఆంగ్లేయులు**, **ఫ్రెంచి వారు**, **స్పెయిన్ వారు**) ఈ జాతులను తెగలను, క్రమంగా మొత్తం అమెరికా ఖండ భూభాగాన్నంతా సా.శ. 15 వ శతాబ్దం నుండి 19వ శతాబ్దం లోపల పూర్తిగా ఆక్రమించు కున్నారు.

ప్రస్తుత అంచనాల ప్రకారం, అమెరికా, కెనడా లలో కలిపి మొత్తం దాదాపు 30 లక్షల మంది ఆదిమ వాసుల అను వంశీకులుంటారు. వీరి పూర్వీకులు, కొన్ని వేల సంవత్సరాల క్రితం ఆసియా నుండి అమెరికాకు వచ్చి చేరారని (బహుశా అలాస్కా ఆసియాతో కలిసి ఒకే భూ భాగంగా ఉండేటప్పుడు ), **మానవ శాస్త్ర** పరిశోధనల్లో తేలింది.

ఆదిమ ఉత్తర అమెరికన్లలో కొన్ని ముఖ్య తెగలు = చెరోకీ, మాయా/యుకాటెక్, అజ్ టెక్, నవాజో, స్యూ మొదలయినవి. ఈ తెగల పేర్లే భాషలకి కూడా వర్తిస్తూంటారు.
## మూలాలు

## ఇతర లింకులు

వర్గం:అమెరికా
యెనిశెట్టి సాంబశివరావు

thumb|right|300px|యెనిశెట్టి సాంబశివరావు
ప్రొఫెసర్ **యెనిశెట్టి సాంబశివరావు** గాంధీజీ తత్వవేత్త. గుంటూరు జిల్లా మేడికొండూరు మండలం పేరేచర్ల గ్రామంలో జన్మించారు.తండ్రి సుందరయ్య వ్యాపారం చేసేవారు.ఆయన కళ్లు తెరిచేనాటికి అమ్మ కన్ను మూసింది.మేనత్త, నాయనమ్మల దగ్గర పెరిగారు.చీరాల, హిందూపురం, మార్కాపురం డిగ్రీ కళాశాలల్లో ఆంధ్ర అధ్యాపకునిగా, ప్రొఫెసర్‌గా పనిచేసి 1999లో హెచ్‌ఓడిగా ఉద్యోగ విరమణ చేశారు.గాంధీతత్వంపై పిహెచ్‌డి చేశారు.ఉద్యోగ విరమణ తర్వాత సేవాకార్యక్రమాల్లో పాల్గొనడం మొదలెట్టారు. ‘విద్యార్థి మార్గదర్శిని’, ‘అభ్యుదయ వాదులారా ఏకం కండి’ పేరుతో పుస్తకాలను రాసి మహాత్మునికి అంకితం ఇచ్చారు.సైకిల్‌పై తిరుగుతూ సభలు, సమావేశాలున్నచోట గాంధీజీ సిద్ధాంతాలకు సంబంధించిన ఉపన్యాసాలు ఇచ్చేవారు.గుంటూరు జిల్లాలోని కొండవీడు కోటల పక్కనున్న 60 ఎకరాల ప్రభుత్వ భూమిలో మహాత్మాగాంధీ తత్వ విశ్వవిద్యాలయం స్థాపిస్తే గనక తనకున్న యావదాస్తి దానికోసం రాసిస్తానని, గాంధీ మహాత్మునికి సంబంధించిన ఎంతో విలువైన గ్రంథాల కలెక్షన్ కూడా ఇస్తానని వీలునామారాశారు.లేదంటే చైనా ప్రభుత్వం కట్టబోతున్న విశ్వవిద్యాలయానికి తన ఆస్తిని ఇచ్చేసి ఆ మహాత్ముని రుణం తీర్చుకుంటానన్నారు.
గాంధీజీ తత్వవిశ్వవిద్యాలయం స్థాపనకు కృషి చేస్తున్నారు. గానీ యింతవరకు ఆయన ఆశయం సిద్దించలేదు. 
## భావాలు అనుభవాలు
*ప్రస్తుతం ప్రతిచోటా హింస రాజ్యమేలుతోంది.దేశాలు, ప్రాంతాల మధ్య వైరాలు పెరుగుతున్నాయి.రానురాను మనుషుల మధ్య ప్రేమానురాగాలు, మైత్రీ సంబంధాలు తగ్గుతున్నాయి.అందుకే మన జాతిపిత చెప్పిన అహింసా మార్గాన్ని ప్రపంచ పటంలో చాలాదేశాలు అనుసరించడానికి నడుం బిగించాయి.కానీ మనదేశం ఆ దిశగా కృషిచేయడం లేదు. అందుకే 2004 లో ‘మహాత్మాగాంధీ తత్వ విశ్వవిద్యాలయ ఆకాంక్ష సమితి’ ఏర్పాటు చేశాను.మన దేశంలో ఐదు రాష్ట్రాల్లో గాంధీ విశ్వవిద్యాలయాలున్నాయి.కానీ గాంధీతత్వంపై బోధించే అధ్యాపకులు పదిమందికంటే ఎక్కువ లేరు.గ్రీకులు సోక్రటీస్ ఐడియాలజీని ఏథెన్స్ విశ్వవిద్యాలయంలో ప్రచారం చేశారు.
*మా దంపతుల తదనంతరం స్వాధీనం చేసుకునేలా వీలునామా రాశాను. గాంధీ విశ్వవిద్యాలయానికై తపించిన సంస్థ గౌరవాధ్యక్షులైన శ్రీ గ్రంథి సుబ్బారావు గారి గ్రంథాలయంలో టెండుల్కర్‌ విరచిత మహాత్మ 8 ఆంగ్ల సంపుటాలపై 8 బైండు పుస్తకాలు సంక్షిప్త సమీక్ష రూపంలో ఉన్నాయి. ఏ మహనీయుడు ఈ పవిత్ర విశ్వవిద్యాలయానికి శంకుస్థాపన చేస్తాడో ఆ పూజ్య పాదునకూ దీనిని అంకితం చేస్తాం.‘‘కన్ను తెరిస్తే జననం. కనుమూస్తే మరణం, రెప్పపాటే జీవితం’’ భగవంతుడు కరుణించినందున 72 సంవత్సరాలు ఆరోగ్యవంతమైన జీవితం నాది. ఏరెప్ప పాటులో ఈ బుద్బుదం కీర్తిశేషం అవుతుందో తెలియదు. అందుకే నాకు ఈ తొందర.

## సాహితీ వ్యాసంగం
* ‘‘గాంధీ మార్గానుయాయి శ్రీ క్రాంతి సాయి’’ మకుటంతో శ్రీ పుట్టపర్తి సాయిబాబాపై శతకం.
*‘‘అభ్యుదయ వాదులారా ఏకం కండి!’’ గాంధీయిజం, మార్క్‌సిజంపై సంక్లిప్త తులనాత్మక పరిశీలన. 
*‘‘సత్యాంజలి’’ వచన కవితల సంకలన గ్రంథం. 
*ఆంధ్ర సాహిత్యం పై గాంధీజి ప్రభావం - పి.హెచ్‌.డి. పరిశోధనాంశం. 
*ఉన్నవ వారి ‘‘మాల పల్లి’’ పై శ్రీ దామరాజు పుండరీకాక్షుని నాటకాల పై విమర్శనాత్మక వ్యాసాలు 
*డి.జె. టెండుల్కర్‌ రచించిన మహాత్మా 8 సంపుటాల పై సంక్షిప్త సమీక్ష అముద్రికం.

## మూలాలు

* సాక్షిలో వ్యాసం "చైనాకు రాసిస్తా"
*సూర్య 25.11.2013 http://www.suryaa.com/features/article-1-160155
*https://www.facebook.com/photo.php?fbid=669732003058793&set=a.233025936729404.60739.100000659993594&type=1&theater

వర్గం:తత్వవేత్తలు
వర్గం:గుంటూరు జిల్లా రచయితలు
వర్గం:గాంధేయవాదులు
రోనాల్డ్

**రోనాల్డ్** (Ronald) ఆంగ్లేయుల పేరు. దీనిలో కొన్ని వ్యాసాలున్నాయి:

* రోనాల్డ్ కోస్ - నోబెల్ బహుమతిని పొందిన ప్రముఖ ఆర్థికవేత్త.
* రోనాల్డ్ రాస్ - నోబెల్ బహుమతిని పొందిన ప్రముఖ శాస్త్రవేత్త.
* రోనాల్డ్ రీగన్ - అమెరికా దేశ 40 వ అధ్యక్షుడు.
శివసాగర్

* శిబ్‌సాగర్ - శిబ్‌సాగర్ ఎగువ అస్సాం రాష్ట్రంలోని ఒక ముఖ్యమైన పట్టణం
* శివసాగర్ కవిత్వం - శివసాగర్ కవిత్వం 1931 -2012
చటాకాయ్

**చటాకాయ్**, కృష్ణా జిల్లా, కైకలూరు మండలానికి చెందిన గ్రామం

ఇది ఒక కొల్లేరు లంక గ్రామం. ఈ గ్రామ పంచాయతీ 1957లో ఆవిర్భవించింది. ప్రస్తుతం ఈ గ్రామంలో 1596 మంది ఓటర్లున్నారు. వీరిలో పురుషుల సంఖ్య 781. స్త్రీల సంఖ్య 812. శివారులోని నత్తగుళ్ళపాడుతో కలిసి పంచాయతీగా రూపొందిxది. సగానికి పైగా సిమెంట్ రహదార్లూ, పక్కా డ్రెయిన్లూ, ప్రతి ఇంటిముందూ చెత్త కుండీ ఊరి బయటే చెత్త దహనంతో పారిశుధ్యానికి పాలకులు పెద్దపీట వేశారు. ఇంటింటికీ మరుగుదొడ్డి ఎప్పటి నుంచో ఉంది. దోమలనివారణ, బ్లీచింగ్ చర్యలు, వీధిదీపాల నిర్వహణ, నిత్యకృత్యం. పంచాయతీ ఆధ్వర్యంలో 20 ప్లాంట్ల ద్వారా శుద్ధజలం అందించుచున్నారు. ఈ గ్రామం 2012-13 లో నిర్మల్ గ్రామ పురస్కారానికి ఎంపికైంది.

## గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.

## విద్యా సౌకర్యాలు
జాగృతి కాన్సెప్ట్ హైస్కూల్, చటాకాయ్ గ్రామంలో ఉంది.
## గ్రామానికి రవాణా సౌకర్యాలు
కైకలూరు, మండవల్లి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 70 కి.మీ.

## దర్శనీయ ప్రదేశములు/దేవాలయాలు
అచలగురు ఆశ్రమం.
## మూలాలు

## వెలుపలి లంకెలు
ప్రచ్ఛన్నయుద్ధం

రెండవ ప్రపంచ యుద్ధం పిమ్మట అగ్ర రాజ్యాలుగా రూపు దిద్దుకున్న అమెరికా, సోవియట్ యూనియన్ ల మధ్య చిరకాలంపాటు కొనసాగిన ఉద్రిక్త పూర్వక ద్వైపాక్షిక సంబంధాలకే **ప్రచ్ఛన్నయుద్ధం** లేదా **శీతల సమరము** (Cold War) అని పేరు. పరస్పరాధిక్య ప్రదర్శన, ఆయుధ, క్షిపణి సమీకరణ, అనేక ప్రపంచ దేశాల ఏకపక్ష మొగ్గుతో కూడుకొన్న ఈ కాలాన్ని *ఆయుధసాధిత శాంతియుగం* అని కూడా వ్యవహరిస్తుంటారు.

రెండవ ప్రపంచ యుద్ధం జరుగుతున్నప్పుడు బలాబలాలు కలుపుకొని మిత్రదేశాలుగా ఒక వైపు పోరాడిన అమెరికా, బ్రిటన్, రష్యాలు శత్రుదేశాలైన జర్మనీ, ఇటలీ, జపాన్ లను ఓడించాయి. కానీ యుద్ధం ముగుస్తూనే అమెరికా-బ్రిటన్ లకు, సోవియట్ యూనియన్ కు మధ్య తీవ్ర విభేదాలు పొడచూపాయి. అచిరకాలం లోనే ఇది అధిక పక్షం ప్రపంచ దేశాల వర్గ విభజనకు దారితీసేంతగా ఎదిగింది. రష్యా నాయకత్వంలో సామ్యవాద దేశాలన్నీ ఒక వర్గమైతే, అమెరికా వైపు పెట్టుబడిదారీ వ్యవస్థలన్నీ వత్తాసు పలికాయి1

రష్యా, అమెరికా నేరుగా యుద్ధాలేవీ పోరాడక పోయినా, వ్యూహాత్మక ప్రణాళికలు, క్షిపణి మొహరింపులతో పొంచియున్న మరో భయంకర ప్రపంచయుద్ధాన్ని తలపింపజేస్తుండేవి. బెర్లిన్ ఘర్షణ, కొరియా యుద్ధం, సోవియట్ యూనియన్ అణుపాటవ పరీక్షలు, భారత్ చైనా యుద్ధం 1962, క్యూబా క్షిపణి సంక్షోభం మొదలయిన అనేక సమస్యలు ఈ అంతర్గత ఒత్తిడిని రగులుస్తూ బహిర్గతం చేస్తూండేవి

1991 లో సోవియట్ యూనియన్ విచ్ఛిన్నమై రష్యా బలం క్షీణించడంతో శీతల సమరం ముగిసి, అమెరికా ఏకైక అగ్ర రాజ్యంగా ఎదిగింది.

## మూలాలు

వర్గం:యుద్ధాలు
వక్కపట్లవారిపాలెం

**వక్కపట్లవారిపాలెం**, ఆంధ్రప్రదేశ్ రాష్ట్రం లోని కృష్ణా జిల్లాకు చెందిన నాగాయలంక మండలం లోని ఒక గ్రామం.

## గ్రామం పేరు వెనుక చరిత్ర

## గ్రామ భౌగోళికం

సముద్ర మట్టానికి 6 మీ.ఎత్తు
### సమీప గ్రామాలు
రేపల్లె, మచిలీపట్నం, పొన్నూరు, పెడన

### సమీప మండలాలు
అవనిగడ్డ, మోపిదేవి, రేపల్లె, కోడూరు

## రవాణా సౌకర్యాలు:
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
## గ్రామంలో విద్యా సౌకర్యాలు
ప్రగతి విద్యానికేతన్, మారుతి విద్యానికేతన్, గణపేశ్వరం, నాగాయలంక

## గ్రామంలో మౌలిక వసతులు
## గ్రామానికి వ్యవసాయం, సాగునీటి సౌకర్యం
నీటిపారుదలశాఖ భవనం:- డెల్టా అధునికీకరణ పనులలో భాగంగా, ఈ గ్రామంవద్ద, 25 లక్షల రూపాయలతో నూతనంగా నిర్మించిన ఈ భవనాన్ని, 2016, జనవరి-9వ తేదీనాడు ప్రారంభించారు. [3]
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ అంబటి శ్యాంప్రసాద్, సర్పంచిగా ఎన్నికైనారు. ఉపసర్పంచిగా శ్రీ యానాదిరావు ఎన్నికైనారు. [2]

## దర్శనీయ ప్రదేశాలు/దేవాలయాలు
## గ్రామంలో ప్రధానమైన పంటలు
వరి, అపరాలు, కాయగూరలు, చేపలపెంపకం

## గామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
దివంగత శాసనసభ్యులు అంబటి బ్రాహ్మణయ్య గారు మొదట ఈ గ్రామ పంచాయతీకి 1964లో వార్డు సభ్యునిగా ఎన్నికై గెలుపొంది, ఆ తరువాత అదే పంచాయతీకి 1970 నుండి 1981 వరకూ సర్పంచిగా పనిచేశారు. 1981లో సమితి అధ్యక్షునిగా గెలుపొందారు. 1994-99 లో మచిలీపట్నం శాసనసభ్యుడిగానూ, 1999 నుండి 2004 వరకూ మచిలీపట్నం లోక్ సభ సభ్యునిగానూ పనిచేశారు. 2009 లో అవనిగడ శాసనసభ్యునిగా గెలుపొంది, 2013 ఏప్రిల్లో పదవిలో ఉండగానే పరమపదించారు. [1]
* అంబటి శ్రీహరి ప్రసాద్ : శాసన సభ్యులు. ప్రముఖ తెలుగు దేశం నాయకుడు స్వర్గీయ అంబటి బ్రాహ్మణయ్య తనయుడు.

## గ్రామ విశేషాలు
ఈ గ్రామానికి చెందిన గాజుల చరణ్ అబు విద్యార్థి, 2017-2018 సంవత్సరంలో నవీదయ పాఠశాలలో ఆరవ తరగతి చదవడానికి అర్హత సంపాదించాడు. [4]
:
## మూలాలు


## వెలుపలి లింకులు
[1] ఈనాడు కృష్ణా; 2013, జూలై 12; 8వపేజీ.
[2] ఈనాడు కృష్ణా/అవనిగడ్డ; 2014, జనవరి-27; 3వపేజీ.
[3] ఈనాడు అమరావతి; 2016, జనవరి-10; 43వపేజీ.
[4] ఈనాడు అమరావతి/అవనిగడ్డ; 2017, జూన్-27; 2వపేజీ.
అగ్ర రాజ్యాలు

thumb|జెనీవా, స్విట్జర్లాండ్‌లో 1985 నవంబరు 19 న జరిగిన మొదటి అగ్ర రాజ్యాల శిఖరాగ్ర సమావేశంలో అప్పటి అమెరికా అధ్యక్షుడు రోనాల్డ్ రీగన్, సోవియట్ ప్రధాన కార్యదర్శి మిఖాయిల్ గోర్బాచెవ్, సమావేశమైనప్పటి దృశ్యచిత్రం
ప్రపంచ దేశాలన్నిటిలో అతి శక్తివంతమైన దేశాలను **అగ్ర రాజ్యాలు** అంటారు. చరిత్రలో ఈ పదం 1945-1991 మధ్య అమెరికా, సోవియట్ యూనియన్ లను, ఆ తరువాతి కాలంలో కేవలం అమెరికాను సూచించడానికి మాత్రమే ఉపయోగించారు.

రెండవ ప్రపంచ యుద్ధం ముగుస్తూనే 1945 లో ఐక్య రాజ్య సమితి ఏర్పడింది. ఈ సమితి భద్రతా మండలిలో అణ్వస్త్ర సామర్థ్యం కలిగిన 5 దేశాలకు శాశ్వత సభ్యత్వం కలుగజేయబడింది. ఇదే కాక నిర్ణయ నిరోధ హక్కు(వీటో) కూడా పొందిన ఈ 5 దేశాలు - అమెరికా, సోవియట్ యూనియన్, బ్రిటన్, ఫ్రాన్స్, చైనాలు. అనేక ప్రపంచ దేశాలతో పాటు వీటిలో కూడా బ్రిటన్,ఫ్రాన్స్ లు అమెరికా వైపు, చైనా మాత్రం సోవియట్ యూనియన్ వైపు మొగ్గుజూపేవి. ఈ విధంగా అమెరికా రష్యా ల మధ్య ప్రచ్ఛన్నంగా శీతల సమరం రగులుతూ ఉండేది.

1991 లో సోవియట్ యూనియన్ విచ్ఛిన్నమైన తరువాత ఆ స్థానంలో రష్యా భద్రతా మండలి శాశ్వత సభ్యురాలైంది. క్రమేణా ఆర్థికవ్యవస్థ పతనమౌతూ వచ్చిన రష్యా అగ్ర రాజ్యంగా తన స్థానాన్ని కోల్పోవడంతో, ఏకైక అగ్ర రాజ్యంగా అమెరికా ఎదిగింది.

## మూలాలు

## వెలుపలి లంకెలు
వర్గం:ప్రపంచ చరిత్ర
కుంభాకార, పుటాకార బహుభుజులు

రేఖాగణితం (జ్యామితి) లో బహుభుజి కుంభాకారంగా గానీ, పుటాకారంగా కానీ ఉండవచ్చు.
## కుంభాకార బహుభుజి
కుంభాకార బహుభుజి అనునది సాధారణ బహుభుజి. ఇది కుంభాకార సమితిగా గల అంతర బిందువులను కలిగి యుంటుంది ఒక సాధారణ బహుభుజి క్రింది లక్షణాలు అన్ని కుంభాకారానికి సమానంగా ఉంటాయి.
* ప్రతి అంతర కోణము కూడా 180 డిగ్రీలకు సమానంగా గానీ, లేదా 180 డిగ్రీలకు తక్కువగా కానీ ఉండును.
* ఏ రెండు శీర్షములనైనా కలిపే రేఖాఖండం అంతరంలో ఉంటుంది.

ఒక సాధారణ బహుభుజి "ఖచ్చిత కుంభాకారం" కావడానికి అంతర కోణాలన్నీ 180 డిగ్రీలకు తక్కువగా ఉండాలి. ఖచ్చిత కుంభాకార బహుభుజి కావాలంటే ఆసన్న శీర్షాలు కాని ఏ రెండు శీర్షాలనైనా కలిపే రేఖాఖండం దాని అంతరంలోనే ఉండాలి. కానీ ఆ రేఖాఖండ శీర్షాలు అంతరంలో ఉండవలసిన పనిలేదు.

ప్రతి త్రిభుజం కచ్చితంగా కుంభాకారంగా ఉంటుంది.
## పుటాకార, కుంభాకార బహుభుజులు

ఒక సాధారణ బహుపది కుంభాకారంగా లేనిచో దానిని పుటాకార బహుభుజి లేదా "కుంభాకారం కాని" బహుభుజి అంటారు పుటాకార బహుభుజిలో ఎల్లప్పుడూ ఒక అంతరకోణము 180 డిగ్రీల కంటే ఎక్కువ ఉంటుంది.

ప్రతి పుటాకార బహుభుజిని అనేక కుంభాకార బహుభుజులుగా విభజించవచ్చు. ఈ పుటాకార బహుపదిని సాధ్యమైనన్ని తక్కువ కుంభాకార బహుభుజులుగా విడదీయుటకు "ఛాజెల్, డోబ్కిన్"లు 1985 లో బహుపది కాల అల్గారిధాన్ని కనుగొరిరి.

## యివి కూడా చూడండి
*Convex hull
*Cyclic polygon
*Tangential polygon

## మూలాలు


## యితర లింకులు

* http://www.rustycode.com/tutorials/convex.html 
* ఆంగ్లవికీలో వ్యాసం

వర్గం:కుంభాకార జ్యామితి
వర్గం:బహుభుజిలు
వీటో

**వీటో,**   (నిర్ణయ నిరోధ హక్కు) అనేది ఏదైనా ఒక సమితి లేదా సదస్సులో తీసుకున్న నిర్ణయాలను లేదా శాసనాలను ఆపడానికి కలిగిన ప్రత్యేక అధికారం.  మామూలుగా ప్రజాస్వామ్య పద్ధతిలో తీసుకున్న నిర్ణయాలను కూడ కొందరు సభ్యులు ఈ ప్రత్యేక హక్కులతో నిరాకరించ గలుగుతారు. ఇది పాత రోమన్ సామ్రాజ్యం వాడుక నుంచి తీసుకున్న పదం.

ఉదాహరణకి అమెరికా రాజ్యాంగం ప్రకారం అధ్యక్షుడికి ఆ దేశ శాసన సభలు తీసుకున్న నిర్ణయాలను అమలుచేయకుండా నిరోధించే అర్హత (వీటో) ఉంది. అలాగే ఐక్యరాజ్య సమితి భద్రతా మండలి లో శాశ్వత సభ్యులైన ఐదు దేశాలు  అమెరికా, రష్యా, బ్రిటన్, ఫ్రాన్స్, చైనా లకు ఆ సమితి నిర్ణయాలను "''వీటో" చేసి,  తీర్మానాలుగా మారకుండా ఆపగలిగే అధికారం ఉంది.

## మూలాలు

## వెలుపలి లంకెలు
రేఖాఖండం

రేఖా గణీతంలో "రేఖాఖండం" అనునది రేఖ లోని ఒక భాగము. యిది రెండు అంత్య బిందువులు కలిగి ఉంటుంది. **రేఖాఖండం** దానిపై గల ప్రతి బిందువును చివరి బిందువులతో సహా కలిగి ఉంటుంది.దీనికి ఉదాహరణ త్రిభుజ భుజాలు, చతురస్ర భుజాలను తీసుకోవచ్చు. ఒక బహుభుజిలో ఏవైనా రెండు శీర్షాలను కలిపే రేఖాఖండం దాని భుజమైనా (అంత్య బిందువులు ఆసన్న బిందువులైతే) కావచ్చు లేదా కర్ణము అయినా (అంత్య బిందువులు ఆసన్నం కానివైతే) కావచ్చు. ఒక వృత్తము పై ఏవైనా రెండు బిందువులను కలిపే రేఖాఖండం ఆ వృత్తం యొక్క జ్యా అవుతుంది.

## వాస్తవ, సంకీర్ణ సదిశా అంతరాళాలు
*V* అనునది సదిశా అంతరాళం, \mathbb{R}, \mathbb{C}, and *L*లు *V* యొక్క ఉపసమితులైతే అపుడు రేఖాఖండం *V*ను ఈ క్రిందివిధంగా చూపవచ్చు.

:L = \{ \mathbf{u}+t\mathbf{v} \mid t\in[0,1]\}

కొన్ని సదిశలు \mathbf{u}, \mathbf{v} \in V\,\!, అయ్యే సందర్భంలో సదిశలు **u**, లు *L*కు అంత్య బిందువులవుతాయి.

కొన్ని సార్లు "సంవృత", "వివృత" రేఖాఖండాలలో అయోమయం యేర్పడుతుంది. అపుడు ఒకటి "సంవృత రేఖాఖండం"ను పైవిధంగా నిర్వచించి, "వివృత రేఖాఖండం"ను *L*కు ఉపసమితిగా తీసుకోవాలి. దానికి క్రింది విధంగా వ్రాయవచ్చు.

: L = \{ \mathbf{u}+t\mathbf{v} \mid t\in(0,1)\} కొన్ని సదిశలు \mathbf{u}, \mathbf{v} \in V\,\! అయితే.

రేఖాగణితంలో, కొన్నిసార్లు రెండు బిందువులు *A*, *C* లమధ్య *B* ఉంటే అపుడు *AB* పొడవు, *BC* పొడవు ల మొత్తము *AC* అవుతుంది. అందువలన \mathbb{R}^2లో రెండు బిందువులు ,  అయితే రేఖాఖండం ఈ క్రింది బిందు సమూహాన్ని కలిగి ఉంటుంది.

:\{ (x,y) | \sqrt{(x-c_x)^2 + (y-c_y)^2} + \sqrt{(x-a_x)^2 + (y-a_y)^2} = \sqrt{(c_x-a_x)^2 + (c_y-a_y)^2}\}.

## మూలాలు
*David Hilbert: *The Foundations of Geometry*. The Open Court Publishing Company 1950, p.&nbsp;4

## బయటి లింకులు

*[Line Segment at [PlanetMath]]
*Definition of line segment  With interactive animation
*Copying a line segment with compass and straightedge 
*Dividing a line segment into N equal parts with compass and straightedge Animated demonstration

వర్గం:ప్రాథమిక జ్యామితి
వర్గం:రేఖీయ బీజగణితం
కమీనా

**కమీనా ** 2013లో విడుదలైన తెలుగు చిత్రం. హిందీలో విజయవంతమైన జానీ గద్దర్ చిత్రం ఆధారంగా ఈ చిత్రం రూపొందించారు. 2013 సెప్టెంబరు 13 న ఈ చిత్రం విడుదలైనది.
## కథ
అక్రమదందాలు, చట్టవ్యతిరేకమైన వ్యాపారాలు చేసే ధర్మ, తేజ, కైలాశ్, శివ, సిద్దార్థ్ లు ఐదుగురు పార్ట్ నర్స్. ఓ అక్రమ వ్యాపారంలో ఐదుకోట్లు పెట్టుబడి పెట్టి పదికోట్లు సులభంగా సంపాదించాలనుకునేందు ఐదుగురు ప్లాన్ చేస్తారు. ఆ క్రమంలోనే ఐదుకోట్లు సమకూర్చి...ఒడిశాలోని భువనేశ్వర్ కు శివ ద్వారా తరలించాలని సిద్ధమవుతారు. అయితే ఓ కారణంతో డీల్ పూర్తికాకుండానే ఐదుకోట్ల రూపాయలు కొట్టేసేందుకు సిద్ధార్థ్ పథకం రచిస్తాడు. ముందుగా ప్లాన్ చేసుకున్న ప్రకారం శివను చంపేసి ఐదుకోట్ల రూపాయలను సిద్దు చేజిక్కించుకుంటాడు. అయితే ఎందుకు ఐదు కోట్ల రూపాయలను కొట్టేయాలనుకుంటాడు. ఏ కారణం కోసం సిద్ధార్థ్ డబ్బు కాజేయాలనుకుంటాడో ఆ లక్ష్యం నెరవేరిందా? సిద్ధార్థ్ మోసానికి గురైన మిగితా ముగ్గురు ఏం చేశారు అనే ప్రశ్నలకు సమాధానమే కమీనా చిత్రం.

## నటులు
*సాయి కుమార్
*ఆశీష్ విద్యార్థి
*సుబ్బరాజు
*బ్రహ్మాజీ
*క్రిష్ - సిద్దార్థ్
*లేఖా వాషింగ్టన్
*రూబీ పరిహార్

## సిబ్బంది
*సంగీతం - అగస్త్య
## లింకులు
*చిత్ర వివరాలు
*ట్రైయిలర్

వర్గం:2013 తెలుగు సినిమాలు
వర్గం:సాయి కుమార్ నటించిన సినిమాలు
శ్రీశాంత్

**శాంతకుమరన్ శ్రీశాంత్ ** ఒక కళంకిత భారతీయ క్రికెట్ ఆటగాడు. మ్యాచ్ ఫిక్సింగుకు పాల్పడి జీవితకాల నిషేధానికి గురయ్యాడు.
## నేపధ్యము
జట్టులో ఒకప్పుడు కీలక బౌలర్‌గా ఎదిగిన కేరళ స్పీడ్‌స్టర్ శ్రీశాంత్‌కు ఆది నుంచీ దూకుడెక్కువే. తన ప్రవర్తనతో ఎన్నోసార్లు మందలింపునకు గురయ్యాడు. మైదానంలో ఏమాత్రం ఆవేశం ఆపుకోలేని తత్వంతో వివాదాస్పదంగా మారాడు. కేరళ తరఫున రంజీల్లో హ్యాట్రిక్ నమోదు చేసిన తొలి ఆటగాడిగా గుర్తింపు పొందిన శ్రీ అనవసరంగా ఉద్రేకపడే స్వభావంతో కెరీర్‌ను ఇబ్బందుల్లో పడేసుకున్నాడు.
 
2005లో చాలెంజర్స్ ట్రోఫీలో బాగా ఆడటంతో తొలిసారిగా జాతీయ జట్టుకు ఎంపికై ఆకట్టుకున్నాడు. ప్రత్యర్థి జట్టుకు ధారాళంగా పరుగులు ఇచ్చినా వికెట్లు తీయగలడని పేరు తెచ్చుకున్నాడు. ఐపీఎల్ తొలి సీజన్‌లో పంజాబ్‌కు ఆడిన సమయంలో ముంబై ఆటగాడు హర్భజన్ సింగ్‌తో చెంప దెబ్బ తిని వార్తల్లోకెక్కాడు. ఆ తర్వాత కెప్టెన్ ధోని, భజ్జీతో పొసకగపోవడం ఇతడిని మరింత ఇబ్బందుల్లోకి నెట్టింది. స్పాట్ ఫిక్సింగ్‌లో శ్రీశాంత్ పాత్ర ఉన్నట్టు ఢిల్లీ పోలీసులు ప్రకటించారు. 2013 సెప్టెంబరు 13, శుక్రవారం బీసీసీఐ ఈ 30 ఏళ్ల ఆటగాడిపై జీవిత కాలం వేటు వేయడంతో కెరీర్‌కు ఫుల్‌స్టాప్ పడింది.
## వివాహము
ఇతని వివాహమురాజస్థాన్ రాజవంశానికి చెందిన జ్యువెలరీ డిజైనర్ భువనేశ్వరి కుమారితో గురువాయూరు లోని శ్రీ కృష్ణ ఆలయంలో 2013 డిసెంబరు 12 తేదిన జరిగింది. ఇరు కుటుంబాలకు చెందినవారితో పాటు అతి కొద్దిమంది సన్నిహితుల సమక్షంలో గురువాయూర్ లోని శ్రీ కృష్ణ ఆలయంలో వీరిద్దరు కేరళ హిందు సంప్రదాయం ప్రకారం ఒకటయ్యారు. గత కొద్ది సంవత్సరాలుగా వీరిద్దరి మధ్య ప్రేమ వ్యవహారం కొనసాగుతోందని.. ఐపీఎల్ ఆరవ ఎడిషన్ లో స్పాట్ ఫిక్సింగ్ పాల్పడి.. జైలుకెళ్లిన సమయంలో కూడా శ్రీశాంత్ కు నయన్ బాసటగా నిలిచింది.

## చిత్రమాలిక

|Sreesanth bowling in the nets
Image:Sreesanth 1.jpg|Sreesanth playing for India against Somerset in 2011.


## మూలాలు


## యితర లింకులు

* CricInfo Player Profile : Sreesanth
* Cricket Archive Player Profile : Sreesanth
* 

వర్గం:1983 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:కేరళ క్రికెట్ క్రీడాకారులు
వర్గం:కేరళ క్రీడాకారులు
వర్గం:భారతీయ ట్వంటీ-20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:భారతీయ క్రీడాకారులు
ఆల్ఫా వరల్డ్ సిటీ

ప్రపంచ ఆర్థిక వ్యవస్థలో ఒక ముఖ్యపాత్ర పోషించే స్థాయికెదిగిన నగరాలను, *విశ్వ నగరం” లేదా “ఆల్ఫా సిటీ” అంటారు. ఇది [[భౌగోళిక శాస్త్రం]] లోని [[నగర అధ్యయనము]]ల అనుసారం చేసిన వర్గీకరణము. ఈ విధంగా వర్గీకరించడం ద్వారా ఏ యే [[నగరాలు]], ప్రాంతాల [[ఆర్ధిక]], [[వ్యాపార]] వ్యవస్థలు [[ప్రపంచీకరణ]]కు ఏ యే స్థాయిలో దోహదపడుతున్నాయో తెలుసుకోవడానికి వీలవుతుంది.*

ఈ వర్గీకరణలో అత్యున్నత స్థాయి నగరాలను 'విశ్వ నగరం” లేదా “ఆల్ఫా సిటీ” అంటారు. విశ్వనగరానికి మిగతా ప్రపంచంతో పెనవేసుకున్న అనుబంధాలు, లంకెల వల్ల నేరుగా ప్రవంచ వ్యవహారాలను ప్రభావితం చేయ గలుగుతుంది. మహా నగరం అనే వాడుకకి ప్రత్యామ్నాయంగా విశ్వ నగరం అనే వాడుకను 1991 లో సస్కియా సస్సెన్ అనే ఆవిడ ప్రాచుర్యం లోకి తెచ్చింది.

## కొలత బద్దలు
విశ్వ నగరం అనే స్థాయికి ఉన్న ప్రయోజనాలవలన, అనేక నగరాలు ఈ స్థాయిని ఆశించడం మొదలుపెట్టాయి. దీనికి అనేక కొలమానాలు వాడకంలోకి వచ్చాయి కూడా. (ఉదా: ఒక నగర నిర్మాణ/సేవా రంగాల స్థూలోత్పత్తి మరిన్ని చిన్న నగరాలకన్న హెచ్చుగా ఉంటే దానిని విశ్వనగరం అనవచ్చు )

;ఆర్థిక రంగ పరగా చూస్తే 
* అనేక బహుళ జాతీయ సంస్ఠలకు, అంరత్జాతీయ ఆర్థిక సంస్థలకు, న్యాయవాద సంస్థలకు, బహుళార్థ, భిన్నాసక్తి సంస్థలకు ఆలవాలమై ఉండాలి.
* ప్రాంతీయ, రాష్ట్రస్థాయి, ఇంకా దేశ స్థాయి ఆర్థిక వ్యవస్థకు తమవంతు భాగాన్ని అందజేస్తున్న నగరాలై ఉండాలి.
* ఈ నగరమే ప్రధాన నగరంగా ఉన్న సంస్థలు వాటా విపణిలో తమ మదుపు ధనం పరంగా తగిన పట్టు కలిగియుండాలి.

## గ్లోబల్ నగరాల సూచిక

In 2008, the American journal Foreign Policy, in conjunction with the Chicago-based consulting firm A.T. Kearney and the Chicago Council on Global Affairs, published a ranking of global cities, based on consultation with Saskia Sassen, Witold Rybczynski, and others. *Foreign Policy* noted that "the world’s biggest, most interconnected cities help set global agendas, weather transnational dangers, and serve as the hubs of global integration. They are the engines of growth for their countries and the gateways to the resources of their regions." 










## చిత్రమాలిక

File:Photos NewYork1 032.jpg|The New York Stock Exchange, New York City
File:Westminster palace.jpg|The Palace of Westminster, London
File:Louvre.jpg|The Louvre, Paris
|The Shinkansen, Tokyo


## మూలాలు

## యితర లింకులు

* Repository of Links Relating to Urban Places
* The World-System’s City System: A Research Agenda  by Jeffrey Kentor and Michael Timberlake of the University of Utah and David Smith of University of California, Irvine
* The State of the World's Cities, 2001, UN Human Settlements Programme

వర్గం:ఆర్ధిక వ్యవస్థ
వర్గం:నగరాలు
మాధవుడు

# మాధవుడు : **మాధవుడు** అనగా హిందూ దేవుడైన శ్రీకృష్ణుడు.
# సంగమగ్రామ మాధవుడు - ప్రముఖ భారతీయ గణిత శాస్త్రవేత్త.
తమిళనాడు గవర్నర్ల జాబితా

**మద్రాస్ రాష్ట్రం,** 1969 జనవరి 14న తమిళనాడు (తమిళ ప్రాంతం తమిళనాడు) గా పేరు మార్చబడింది. కేంద్ర ప్రభుత్వ స్థాయిలో భారత రాష్ట్రపతికి ఉన్న అధికారాలు, విధులు రాష్ట్ర స్థాయిలో గవర్నరులకు ఉన్నాయి. రాష్ట్రాల ముఖ్యమంత్రి, మంత్రుల మండలికి చాలా కార్యనిర్వాహక అధికారాలు ఉంటాయి. గవర్నర్ రాష్ట్ర నామమాత్రపు అధిపతిగా వ్యవహరిస్తారు. రాష్ట్రపతి ప్రతినిది. తమిళనాడు ప్రస్తుత గవర్నరుగా ఆర్.ఎన్.రవి 2021 సెప్టెంబరు 18 నుండి అధికారంలో ఉన్నారు.

## అధికారాలు, విధులు

* గవర్నర్ అనేక రకాల అధికారాలను కలిగి ఉంటారు:
* పరిపాలన, నియామకాలు, తొలగింపులకు సంబంధించిన కార్యనిర్వాహక అధికారాలు,
* చట్టాన్ని రూపొందించడం, రాష్ట్ర శాసనసభకు సంబంధించిన శాసన అధికారాలు, అంటే విధానసభ లేదా విధాన పరిషత్, 
* విచక్షణ అధికారాలు గవర్నర్ విచక్షణ ప్రకారం నిర్వహించబడతాయి.

## మద్రాసు ప్రెసిడెన్సీ, మద్రాసు రాష్ట్రం
మద్రాస్ ప్రెసిడెన్సీ బ్రిటిష్ ఇండియాలోని ఒక ప్రావిన్స్. ఫోర్ట్ సెయింట్ జార్జ్‌లో ప్రధాన కార్యాలయం ఉండేది, ఇది ప్రస్తుత తమిళనాడు, ఉత్తర కేరళలోని మలబార్ ప్రాంతం, ఆంధ్రప్రదేశ్‌లోని కోస్తా, రాయలసీమ ప్రాంతాలు, కర్ణాటకలోని బళ్లారి, దక్షిణ కన్నడ, ఉడిపి జిల్లాలను కలిగి ఉంది. 1653లో కోరమాండల్ కోస్ట్‌లోని ఇంగ్లీష్ సెటిల్‌మెంట్ల ప్రధాన కార్యాలయంగా ఇది స్థాపించబడింది. 1947లో భారతదేశానికి స్వాతంత్ర్యం వచ్చిన తర్వాత, ప్రస్తుత తమిళనాడు రాష్ట్రానికి పూర్వగామి అయిన మద్రాసు రాష్ట్రం మద్రాసు ప్రెసిడెన్సీ నుండి వేరు చేయబడింది. ఇది ప్రస్తుత తమిళనాడు, ప్రస్తుత కర్ణాటక, కేరళలోని కొన్ని ప్రాంతాలను కలిగి ఉంది.

మద్రాసు ప్రెసిడెన్సీలో పనిచేసిన గవర్నర్లు (బ్రిటీష్ ఇండియా)

## మద్రాసు రాష్ట్రంలో పనిచేసిన గవర్నర్లు
మద్రాసు రాష్ట్రంలో 1948 నుండి 1969 వరకు ఈ దిగువ వివరించిన గనర్నర్లు పనిచేసారు.

## తమిళనాడు రాష్ట్రంగా మారిన తరువాత పనిచేసిన గవర్నర్ల జాబితా
తమిళనాడు రాష్ట్రంగా మారిన తరువాత ఈ దిగువ వివరించిన గవర్నర్లు పనిచేసారు.

## ఇవి కూడా చూడండి

* గవర్నరు
* తమిళనాడు ముఖ్యమంత్రుల జాబితా
* తమిళనాడు శాసనసభ సభా నాయకుల జాబితా

## రికార్డులు

* Surjit Singh Barnala is the only appointed Governor to have served two terms in office (24 May 1990&ndash;15 February 1991 and 3 November 2004&ndash;31 August 2011).
* The longest term in office was that of Surjit Singh Barnala who served as the Governor for a period of almost six and a half years (3 November 2004&ndash;31 August 2011).
* The shortest term in office was that of M. M. Ismail who served as the acting Governor for a period of nine days (27 October 1980&ndash;4 November 1980).
* The longest term in office as additional in-charge was that of C. Vidyasagar Rao for a period of 1 year 1 month and 4 days (2 September 2016&ndash; 6 October 2017).

## మూలాలు

## వెలుపలి లంకెలు

* Official website of the Governor of Tamil Nadu

వర్గం:భారతదేశ రాజకీయ కార్యాలయ అధిపతుల జాబితాలు
వర్గం:భారతీయ రాష్ట్రాల గవర్నర్ల జాబితాలు
వర్గం:తమిళనాడు గవర్నర్లు
వర్గం:జాబితాలు
వర్గం:తమిళనాడుకు సంబంధించిన జాబితాలు
అడ్వెంచర్స్ ఆఫ్ చిన్నారి (నాటకం)

**అడ్వెంచర్స్ ఆఫ్ చిన్నారి** తెలుగు జానపద నాటకం.  ఆర్టిస్ట్స్ ఇన్ రెసిడెన్సి ప్రోగ్రాంలో భాగంగా థియేటర్ ఔట్రీచ్ యూనిట్ (టి.ఓ.యు) తయారుచేసిన ఈ నాటకానికి హైదరాబాద్ విశ్వవిద్యాలయం రంగస్ధల కళలశాఖలో పి.హెచ్డి చేస్తున్న షేక్ జాన్ బషీర్ దర్శకత్వం వహించాడు. ఈ నాటకం చైనా జానపద కథ ఆధారంగా రూపొందింది. పాఠశాలలు, కళాశాలల్లో ఈ నాటకం దాదాపు 30 ప్రదర్శనలు ఇచ్చింది.

## సంక్షిప్త కథ
ఇది ఒక తల్లీ బిడ్డల కథ. ఒక వికార రాక్షసుని కథ. తమ గ్రామం మీద దాడి చేసి ప్రజల వద్ద వున్న అందమైన వస్తువులన్నిటినీ బలవంతంగా దోచుకుపోయే ఒక వికార రాక్షసుడు. ఆ రాక్షసుని అకృత్యాలను మౌనంగా భరించడమే తప్ప ఎదురుతిరిగే సాహసం ఎవ్వరూ చేయలేరు. ఒక వేళ ఎవరన్నా చేస్తే వాళ్లు వికార రాక్షసునికి బలికావలసిందే. అలాంటి వికార రాక్షసుడిని ఎదిరించడానికి ఒక చిన్నారి సిద్ధపడుతుంది. అతన్ని వెతుక్కుంటూ కాకులు దూరని కారడవిలోకి ప్రయాణిస్తుంది. ఆ చిన్నారి రాక్షసుడిని ఎలా ఓడించిందన్నది మిగతా కథ.

## నిర్మాణం
నాటకాల పట్ల అభిరుచి ఉన్న 124 మంది యువతని పరీక్షించి, అందులోంచి పదిమందిని వివిధ పాత్రలకు ఎంపిక చేశారు. వారికి రెండు నెలలు శిక్షణ ఇప్పించారు. శిక్షణ, ప్రదర్శనకాలంలో వారికి నెలకి రూ. 15 వేల గౌరవ వేతనం ఇచ్చారు.

## నటీనటులు
తెలుగు నాటకరంగంలో ఆసక్తి కలిగిన యువకులకు ఈ నాటకంలో నటించడానికి థియేటర్ ఔట్రీచ్ యూనిట్ (టి.ఓ.యు) లో శిక్షణ ఇచ్చారు. వారితో ఈ నాటకాన్ని ఎన్నో ప్రాంతాల్లో ప్రదర్శించారు. 

* సాయిలీల (చిన్నారి)
* పద్మశ్రీ (చిన్నారి తల్లి)
* పల్లవి (లంబు)
* వికాస్ చైతన్య (జంబు)
* ప్రవీణ్ కుమార్ గొలివాడ (ఆహార రాక్షసుడు)
* సాయికిరణ్ (టీవీ రాక్షసుడు)
* శ్రీనివాస్ రేణిగుంట్ల (సముద్ర రాక్షసుడు)
* నిఖిల్ జాకబ్ తాటిపర్తి (సూత్రదారుడు)
* పవన్ రమేష్ (సూత్రదారుడు)
* సుధాకర్ తేళ్ళ (సూత్రదారుడు)

## సాంకేతిక వర్గం
* దర్శకత్వం, లైటింగ్: షేక్ జాన్ బషీర్
* దర్శకత్వ పర్యవేక్షణ: రాజీవ్ వెలిచేటి
* రచన: చంద్రశేఖర్ ఇండ్ల
* సంగీతం:  ఎజిల్ మతి
* నృత్యం: గిరీష్ చంద్ర
* కాస్ట్యూమ్స, ప్రాపర్టీస్: ఈసునాథ్ రాథోడ్.

## ఇతరులు
ఈ నాటకానికి ఆచార్య అనంతకృష్ణన్ (డీన్, యస్.యన్. స్కూల్), డా. ఎన్.జె. బిక్షు (హెడ్, థియేటర్ ఆర్ట్స్), రాజీవ్ వెలిచేటి (ప్రొఫెసర్, థియేటర్ ఆర్ట్స్), డా. పెద్ది రామారావు (ప్రొఫెసర్, థియేటర్ ఆర్ట్స్), నౌషాద్ (ప్రొఫెసర్, థియేటర్ ఆర్ట్స్), బిజు శ్రీథరన్, శివ ప్రసాద్, రాంమోహన్ తదితరులు నటీనటులకు శిక్షణ ఇచ్చారు. నాటక ప్రదర్శన నిర్వాహణ బాధ్యతను ఎస్.ఎం. బాషా (ప్రాజెక్ట్ అడ్మినిస్ట్రేటర్) స్వీకరించగా, ప్రణయ్‌రాజ్ వంగరి (ప్రాజెక్ట్ అసిస్టెంట్) సహకారం అందించాడు.

## ఇవికూడా చూడండి
* మిస్ మీనా (నాటకం)
* తెగారం (సాంఘీక నాటకం)
* రచ్చబండ (నాటిక)

## మూలాలు

వర్గం:సాంఘిక నాటకాలు
వర్గం:తెలుగు నాటకరంగం
వర్గం:తెలుగు నాటకాలు
వర్గం:తెలుగు నాటికలు
కళా సమాహారం

**కళా సమాహారం** అనేది అనేక కళల సమ్మేళనం. ఇందులో అన్ని కళారూపాల సమగ్ర సమాచారం పొందుపరచగలిగేందుకు రూపొందించబడినది. అలాటి కళారూపాలు

## రంగస్థల దృశ్యప్రదర్శనలు
* నాటకం
* రూపకం
* నృత్యం
* గారడీ
* బుర్రకథ
* హరికథ
* కచేరి

## నాటకం

### నాటక సమితులు, సమాజాలు
* సురభి
### నాటక ప్రదర్శనలు
* గయోపాఖ్యానం
* సారంగధర
* చింతామణి
* సత్య హరిశ్చంద్ర

### నాటక రచనలు
* రధచక్రాలు (నాటికల సంపుటి)
* పెండింగ్ ఫైల్ (నాటిక)
### నాటక రచయితలు
* ఎన్.ఆర్.నంది
* గొల్లపూడి మారుతీరావు
*

### నాటక కళాకారులు

వర్గం:కళలు